
Medicinsk udskrabning

Medicinsk udskrabning af livmoderen i forbindelse med graviditet der er gået til grunde. 

Forundersøgelse og påbegyndelse af udskrabningen
Inden den medicinske udskrabning kan gennemføres, vil du blive ultralydsscannet for at sikre, at graviditeten er beliggende i selve livmoderhulen.  

Dag 1. Medicinsk udskrabning starter ved at du i klinikken indtager 1 tbl. Mifegyne. 
Enkelte kan få kvalme og opkastning af tabletten. Du skal henvende dig i klinikken, hvis du kaster op indenfor 1½ time efter indtagelsen. Inden du tager hjem, vil du få udleveret de tabletter, du selv skal tage hjemme. 

Dag 2. 
Du skal oplægge 4 tbl. Cytotec så højt i skeden, du kan. Det skal ske kl. 07.00 om morgenen. Bliv liggende den næste time – herefter må du gerne gå omkring. 
Samtidig med, at du oplægger Cytotec, skal du sluge 2 tbl. Paracetamol 500 mg og tbl. Ibuprofen 400 mg, som er smertestillende. Dette kan gentages i alt 4 gange dagligt med 4-6 timers mellemrum. 

Det er vigtigt, at du har en voksen person hos dig, der kan støtte og hjælpe.

Selve udskrabningen finder som regel sted i løbet af 4-6 timer. Blødningen og smerterne vil være noget kraftigere end almindelig menstruation – der kan komme klumper af blod.

	
Opstår problemer undervejs, kan du ringe til: 

1. Gynækologisk Klinik Billund     
Mandag, onsdag kl. 8-15, tirsdag kl. 8-17.40 og fredag kl. 8-12:  Telefonnr.: 69 14 14 06 
Lukkedage:  sundhed.dk, https://www.sundhed.dk/borger/guides/find-behandler/?orgId=3516

2. Uden for klinikkens åbningstid skal du kontakte egen læge eller vagtlæge. 
Vagtlæge region syd: tlf. 70 11 07 07
Vagtlæge region midt: tlf. 70 11 31 31



 Sygemelding
 Behovet for sygemelding er individuelt, men du må regne med nedsat aktivitet i et par dage. 






Efter udskrabningen
Blødning: Det er normalt, at du bløder som ved menstruation eller lidt kraftigere i op til 1 uge, hvorefter det aftager. Du kan regne med at bløde i op til 3 uger. 

Underlivsbetændelse forebygges ved:  
· at undgå samleje, så længe du bløder (eller bruge kondom)
· ikke at tage karbad, gå i svømmehal eller havbad, så længe du bløder 
· ikke at bruge tamponer / menstruationskop ved denne blødning 
OBS: Hvis du får kraftig blødning, stærkere smerter, ildelugtende udflåd eller feber, skal du kontakte klinikken, egen læge eller lægevagten. 

Efterkontrol: 
Ca. 2 uger efter udskrabningen sikres ved ultralydscanning, at graviditeten er kvitteret. Hos knapt 5% kan efterbehandling i form af en ny medicinsk eller kirurgisk udskrabning være nødvendigt. 
 




Behandlingsark ved medicinsk udskrabning.

Dette ark medbringes ved kontroller og evt. anden lægekontakt. 

Cpr. nr.: 
Navn: 
GA:            GS:             BS + / -             CRL           FHA + /

Forus.:	D. ________  


Dag 1: D. ________kl._______ 1 tabl. MIFEGYNE 
Dag 2: D. ________kl. 7.00. 4 tabletter CYTOTEC dybt i skeden 

Smertelindring: Tbl. Paracetamol 500 mg. Tbl. Ibumetin 400 mg. Kan gentages max 4 gange daglig. 
Kvalmestillende: Medgivet tbl. Metoclopramid 10 mg 1 stk, pn.   

Ved behov kan klinikken kontaktes på tlf. nr. 69 14 14 06. 
Åbningstider: mandag, onsdag kl. 8-15, tirsdag kl. 8-17.40 og fredag kl. 8-12.
Lukkedage:  sundhed.dk, https://www.sundhed.dk/borger/guides/find-behandler/?orgId=3516
Uden for åbningstiden kontaktes: egen læge eller vagtlæge.

Evt. noter / opmærksomheder: ________________________________________________________________________________________________________________________________________________________________

Efterkontrol: 
Ultralydsscanning D. _________ AP diam:         GS + / -         BS + / -        FHA + / -


Evt. Blodprøve D. _________

Afsluttende kontrol D. _____  
AP diam:         GS + / -         BS + / -        FHA + / -



